'સવારે નાસ્તામાં તારા પપ્પાએ કહી દીધેલું કે આ બધું મફત છે. અન્નકુટની જેમ બેંતાળીસ આઇટમ હતી એટલે જીવણાએ પેટ ફાટફાટ થાય એમ ખાધેલું. એમાં તો જોકે મેંય દાબીને પેટપૂજા કરેલી. એ વખતે નફ્ફટની જેમ મેનુ માગીને મેં ય બપોરે અને રાત્રે જમવાના ભાવ જોઇ લીધા હતા. એટલે મનોમન નક્કી કરી લીધેલું કે આટલું મોંઘું ના ખવાય સવારે આ મફતિયા નાસ્તાનો પૂરેપૂરો લાભ લેવાનો અને સાંજે બહાર કોઇક ગુજરાતી લોજ શોધી કાઢવાની. ગંગા મૌયાની આરતીમાં એક ગુજરાતી કપલ મળી ગયું. એને પૂછ્યું તો એણે માહિતી આપી કે મૂર્તિ બજારની ગલીમાં જામનગરવાળાનું હરિઓમ ભોજનાલય ઇઝ ધ બેસ્ટ.'